## Pravilnik o izmjenama Pravilnika o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje

### NN 80/2012 (18.7.2012.), Pravilnik o izmjenama Pravilnika o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje

MINISTARSTVO POLJOPRIVREDE

1877

Na temelju članka 56. stavka 5. i članka 116. stavka 7. Zakona o veterinarstvu (»Narodne novine«, broj 41/07 i 55/11), ministar poljoprivrede donosi

PRAVILNIK

O IZMJENAMA PRAVILNIKA O VISINI NAKNADA ZA VETERINARSKE PREGLEDE ŽIVIH ŽIVOTINJA U UNUTARNJEM PROMETU I SVJEDODŽBI O ZDRAVSTVENOM STANJU I MJESTU PODRIJETLA ŽIVOTINJE

Članak 1.

U Pravilniku o visini naknade za veterinarske preglede živih životinja u unutarnjem prometu i svjedodžbi o zdravstvenom stanju i mjesta podrijetla životinje (»Narodne novine« br. 104/08), članak 2. mijenja se i glasi:

»(1) Visina naknade za veterinarski pregled gospodarstva iznosi 310,00 kuna.

(2) Visina naknade za upis i ažuriranje brojnog stanja životinja na gospodarstvima koja ne podliježu veterinarskom pregledu gospodarstva iznosi 60 kn.

(3) Visina naknade za postupak inaktiviranja registriranih gospodarstava koja ne ispunjavaju više uvjete za registraciju gospodarstva iznosi 30 kn.

(4) Visina naknade za veterinarski pregled na mjestu otpreme pošiljaka životinja iznosi 110,00 kuna.«

Članak 2.

U članku 3. brišu se točke 4. i 5.

Dosadašnje točke 6. – 11. postaju točke 4. – 9.

Članak 3.

U članku 6. stavku 1. riječi: »Ministarstvu poljoprivrede, ribarstva i ruralnog razvoja« zamjenjuju se riječima: »Ministarstvu poljoprivrede«.

Članak 4.

Prilog I. zamjenjuje se novim Prilogom I. koji je tiskan u dodatku ovog Pravilnika i njegov je sastavni dio.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/78

Urbroj: 525-10/0249-12-4

Zagreb, 4. srpnja 2012.

Ministar
Tihomir Jakovina, v. r.

**PRILOG I.**

VETERINARSKA STANICA/AMBULANTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ovlaštene veterinarske organizacije)

OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KORISNIKU

RAČUN-PRIZNANICA Serija A br. 000001

Korisnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_, ulica i br. \_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_.

|  |  |  |  |  |
| --- | --- | --- | --- | --- |
| I. Naknada za veterinarske preglede na mjestu otpreme pošiljaka životinja | | | | |
| VRSTA USLUGE | Jedinica mjere (kom, kg, l, km) | Količina | Jedinična cijena | IZNOS |
|  |  |  |  |  |
|  |  |  |  |  |
| 1. Ukupno |  |  |  |  |
| 2. Troškovi prijevoza |  |  |  |  |
| 3. Osnovica za PDV (1+2) | | | |  |
| 4. PDV | | | |  |
| II. Ukupno za platiti (3+4) | | | |  |

Na temelju članka 6. stavka 1. Pravilnika o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje, posjednik je dužan naknadu iz točke II. ovoga računa-priznanice u iznosu od \_\_\_\_\_\_\_\_\_\_kuna (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), uplatiti u korist Veterinarske stanice/ambulante \_\_\_\_\_\_\_\_\_\_\_, na račun broj \_\_\_\_\_\_\_\_\_\_\_\_\_\_\_\_\_\_\_\_\_\_, u roku od 15 dana.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_ 201\_.

                                                Ovlašteni veterinar:

                                    MP     \_\_\_\_\_\_\_\_\_\_\_\_\_\_\_\_\_\_\_

   (potpis i faksimil)

Dostaviti:

1. Posjedniku/korisniku

2. Knjigovodstvo ovlaštene veterinarske organizacije

3. Ostaje u bloku

Izdaje i distribuira: Ministarstvo poljoprivrede

80 18.07.2012 Pravilnik o izmjenama Pravilnika o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje

80 18.07.2012 Pravilnik o izmjenama Pravilnika o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje

Pravilnik, NN 80/2012-1877
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)